Nov 02,2015
హౌసింగ్‌ డాట్‌ కామ్‌ మార్కెటింగ్‌ చీఫ్‌గా నిఖిల్‌ రుంగ్ట
న్యూఢిల్లీ : కంపెనీ నిర్వహణ బృందాన్ని బలోపేతం చేసే వ్యూహంలో భాగంగా మార్కెటింగ్‌ చీఫ్‌గా నిఖిల్‌ రుంగ్టను నియమించినట్లు హౌసింగ్‌ డాట్‌ కామ్‌ వెల్లడించింది. ఈ బాధ్యతలకు ముందు ఆయన రిలయన్స్‌ జెఐఓలో మార్కెటింగ్‌ సీనియర్‌ ఉపాధ్యక్షులుగా, గూగుల్‌కు ఇండియాలో మొదటి సిఎంఓగా నాలుగు సంవత్సరాలు వ్యవహరించారు. రుంగ్ట యెభీ, యాత్ర లాంటి సంస్థల్లో 20 సంవత్సరాలుగా కీలక వ్యాపార నాయకత్వం వహించారు. ఈ సంస్థ జులై 1 నుంచి పలు ప్రధాన పదవుల్లో మార్పులు చేసింది. ఈ మార్పుల్లో సహ వ్యవస్థాపకులైన అప్పటి సిఈఓ రాహుల్‌ యాదవ్‌ ఉన్నారు. ఆ స్థానంలో రిషబ్‌గుప్తా నియామకమయ్యారు. కంపెనీని అభివృద్ధి చేయడం కోసం జాసన్‌ కొఠారి చీఫ్‌ బిజినెస్‌ అధికారిగా ఆగస్టులో నియమితులయ్యారు. రియల్‌ ఎస్టేట్‌ రంగంలో అభివృద్ధిని సాధించేందుకు కీర్తి కిరణ్‌ ఉపాధ్యక్షులుగా సెప్టెంబర్‌లో నియమితులయ్యారు. గత నెలలో చీఫ్‌ ఫైనాన్సియల్‌ ఆఫీసర్‌ ( సిఎఫ్‌ఓ)గా మణి రంగరాజన్‌, జనరల్‌ కౌన్సెల్‌గా నందిని మెహతా నియామకమయ్యారు.
మీ స్నేహితులకు రికమెండ్ చెయ్యండి